Broj: 09-322/21-327/1 Datum: 28.07.2021. godine

Predsjednik Opštine Tivat, Odlukom broj 01-322/21-570 od 27.07.2021. godine, utvrdio je Nacrt Odluke o proglašavanju zaštićenog prirodnog dobra „Plaža Pržna“ i Nacrt Studije revizije zaštićenog područja „Plaža Pržna” i stavio na javnu raspravu, te obavezao Sekretarijat za uređenje prostora da, shodno Zakonu o zaštiti prirode (»Sl. list CG«, br. 54/16 i 18/19) i Odluci o načinu i postupku učešća lokalnog stanovništva u vršenju javnih poslova („Sl. list RCG – opštinski propisi“, broj 08/05 i „Sl. list CG – opštinski propisi“, broj 20/13), sprovede javnu raspravu.

**PROGRAM JAVNE RASPRAVE**

Javna rasprava o Nacrtu Odluke o proglašavanju zaštićenog prirodnog dobra „Plaža Pržna“ (u daljem tekstu Nacrt Odluke) i Nacrtu Studije revizije zaštićenog područja “Plaža Pržna” (u daljem tekstu Nacrt Studije) će trajati 30 dana.

Javna rasprave će se održati **od 27.07.2021. godine do 27.08.2021. godine**.

Nacrt Odluke i Nacrt Studije će se:

* objaviti na veb-sajtu Opštine Tivat – [www.opstinativat.me](http://www.opstinativat.me)
* u štampanoj formi učiniti dostupnim svim zainteresovanim građanima u zgradi organa uprave Opštine Tivat, odnosno u prostorijama Sekretarijata za uređenje prostora, kancelarija broj 5 (I sprat) svakog radnog dana u vremenu od 08:00 do 11:00 časova (srijedom od 08:00 do 14:00 časova).

Pozivaju se građani, stručne institucije, zainteresovani organi i organizacije, civilni sektor i drugi da učestvuju u javnoj raspravi.

Okrugli sto o Nacrtu Odluke i Nacrtu Studije održaće se u četvrtak 26.08.2021.godine sa početkom u 11:00 časova u Domu kulture „Uroš Rautović“ u Radovićima.

Centralna javna rasprava o Nacrtu Odluke i Nacrtu Studije održaće se u četvrtak 26.08.2021.godine sa početkom u 18:00 časova u aministrativnoj zgradi Opštine Tivat – Multimedijalna sala.

Pozivaju se građani, stručne institucije, zainteresovani organi i organizacije, civilni sektor i drugi da primjedbe, predloge, mišljenja i sugestije dostavljaju u pisanoj formi do 27.08.2021. godine:

* putem pošte na adresu Opština Tivat – Sekretarijat za uređenje prostora, Trg magnolija br.1, 85 320 Tivat
* neposredno na pisarnici Opštine Tivat,
* na e-mail javna.rasprava@opstinativat.me

Sekretarijat za uređenje prostora razmotriće primjedbe, predloge, mišljenja i sugestije učesnika javne rasprave, nakon čega će sačiniti Izvještaj o sprovedenoj javnoj raspravi i isti objaviti na veb-sajtu Opštine.

v.d. SEKRETARKA

 Milica Manojlović